Oekraïne: Tot 60 dalk dood ná lugaanval op skoolArgieffoto (Foto: Frauke Riether/Pixabay) Sestig mense wat in ŉ skool in die ooste van Oekraïne skuiling gesoek het, is vermoedelik dood ná ŉ lugaanval, het die Lugansk-streekgoewerneur Sondag gesê. “Bilohorivka (die dorpie) is Saterdag deur ŉ lugaanval getref,” het Sergii Gaidai gesê. “Die bomme het op die skool geval en die gebou is ongelukkig heeltemal verwoes. Daar was altesaam 90 mense, waarvan 27 gered is,” het hy op Telegram gesê. “Sestig mense wat in die skool was, is waarskynlik dood.” Reddingswerkers kon nie oornag werk nie uit vrees vir nog lugaanvalle. Hulle het Sondag hul werk hervat. Daar word ook gesoek na oorlewendes in die nabygeleë dorp Shepilivka ná ŉ lugaanval ŉ huis getref het waar 11 mense in die kelder geskuil het.